04/09/2019 | Administración LocalMunicipal
Arteixo
Servizos Económicos
Aprobación da modificación das bases de execución

E D I C T O En cumprimento do artigo 169.1, por remisión do 177.2, do Texto refundido da Lei reguladora das facendas locais, ao non terse presentado alegacións durante o prazo de exposición ao público, quedóu elevado a definitivo o acordo plenario de aprobación inicial deste Concello, adoptado o día 24 de xullo de 2019, sobre modificación das bases de execución do vixente Orzamento municipal e faise público que despois deste expediente, as bases de execución quedarían redactadas do seguinte teor literal: Base 11.–Transferencias de crédito.1. Os créditos dispoñibles das diferentes aplicacións orzamentarias poden ser transferidas a outras con distinta vinculación xurídica, sempre que a súa redución non afecte ao funcionamento dos servizos. Os correspondentes expedientes serán incoados e propostos pola Alcaldía ou concelleiro/a de Asuntos Económicos.2. A aprobación de transferencias de crédito dentro da mesma área de gasto, ou ben entre distintas áreas de gasto cando afecten a créditos de persoal, corresponderalle correspóndelle á Alcaldía ou órgano competente por delegación, previo informe de Intervención. Nos expedientes deberase certificar a existencia de crédito nas partidas que deben quedar minoradas. Deste acordo darase conta ao Pleno, na primeira sesión que celebre.3. Nos demais casos as transferencias deberán ser aprobadas polo Pleno da corporación, sendo de aplicación os mesmos requisitos que os esixidos para a aprobación do orzamento.4. As transferencias de crédito estarán suxeitas ás limitacións establecidas no art.41 do RD 500/1990. Base 18.–Fases na xestión do estado de gastos e órgano competente para a súa aprobación.1. A xestión dos créditos incluídos no estado de gastos do orzamento realizarase nas seguintes fases: a) Autorización do gasto: É o acto mediante o que se acorda a realización dun gasto determinado, por unha contía certa ou aproximada, reservando para tal fin a totalidade ou parte dun crédito orzamentario. Con carácter previo a aprobación do gasto poderase realizar a retención de crédito correspondente. b) Disposición ou compromiso do gasto: É o acto polo que se acorda a realización de gastos previamente autorizados, por un importe exactamente determinado. Constitúe un acto de relevancia xurídica para con terceiros, obrigando ao concello á súa execución. c) Recoñecemento e liquidación da obriga: É o acto mediante o que se declara a existencia dun crédito esixible contra o concello, derivado dun gasto autorizado e comprometido. d) Ordenación do pagamento: É o acto mediante o que o ordenador de pagamentos, existindo previamente unha obriga recoñecida e liquidada, expide a correspondente orde de pagamento contra a Tesouraría municipal.2. A distribución de competencias para ditar o correspondente acto administrativo de aprobación de cada unha das fases é a seguinte: a) Dentro do importe dos créditos aprobados no estado de gastos corresponderalle á Intervención a retención de créditos, segundo os expedientes de gasto ou modificacións de créditos que se vaian acordar. b) A aprobación e disposición de gastos correspóndelle á Alcaldía ou ao Pleno da Corporación nos termos da Disposición Adicional Segunda da Lei 9/2017, do 8 de novembro, de Contratos do Sector Público (LCSP), competencias delegadas nos termos do Decreto 1603/2019. c) Correspóndelle á Alcaldía o acto de recoñecemento e liquidación de todas as obrigas, calquera que sexa a súa contía e respecto de tódalas áreas municipais. d) Correspóndelle á Alcaldía a ordenación de todos os pagamentos contra a Tesouraría municipal. Base 27.–Gratificacións, horas extraordinarias e productividade.1. As gratificacións por servizos especiais e extraordinarios rexeranse polas seguintes normas: a) Previamente á autorización dos traballos extraordinarios a realizar fóra da xornada laboral e con dereito a gratificación, o departamento correspondente onde preste servizos o traballador deberá solicitar á Intervención municipal certificado de existencia de crédito polo importe total da gratificación. Unha vez expedida a certificación, e previo informe do departamento de persoal no que se verificará entre outras cuestións o cumprimento da xornada legal de 37,5 horas no seu cómputo anual, a autorización será acordada pola Alcaldía ou órgano competente por delegación. b) A realización dos traballos será xustificada polo traballador con relación detallada das horas e datas nas que prestou os servizos extraordinarios, co visto e prace do concelleiro-delegado de persoal e do concelleiro responsable do departamento no que o traballador presta servizos, podendo a Intervención solicitar a acreditación dos traballos realizados mediante a aportación dos documentos xerados polo sistema de control de presencia. c) A gratificación será aprobada polo Alcalde.2. Cando non sexa posible a provisión do posto dos habilitados estatais polos procedementos establecidos no Real Decreto 1732/1994, do 29 de xullo, de provisión de postos de traballo dos funcionarios con habilitación de carácter estatal, no caso de ausencia, enfermidade ou abstención legal, o Concello poderá propoñer á Dirección Xeral de Administración Local o nomeamento con carácter accidental de un dos seus funcionarios suficientemente capacitado (art.33 do R. D. 1732/1994). O funcionario que desempeñe accidentalmente o posto dun habilitado de carácter estatal percibirá como complemento de productividade a diferencia entre as retribucións complementarias do seu posto e as do habilitado, polos días naturais que desempeñe esa responsabilidade, é dicir dende o día do nomeamento ata a incorporación do titular do posto. Base 30.–Outras disposicións relativas aos gastos relacionados co persoal da corporación.1. As propostas relativas a gastos de publicidade e propaganda de calquer departamento deberán ser conformados pola Alcaldía.2. As propostas de gasto relativas ás adquisicións de equipos informáticos e os seus elementos periféricos, así coma material informático non inventariable, deberán estar conformadas polo técnico responsable do Departamento de Informática e polo Concelleiro de Área. Base 31.–Retribucións dos membros da corporación con dedicación exclusiva.1. As retribucións dos membros da Corporación con dedicación exclusiva e parcial axustaranse ao establecido no acordo adoptado no Pleno da Corporación do 4 de xullo de 2019, ou acordo plenario posterior que o substitúa. Base 32.–Asistencias a sesións de órganos colexiados municipais.1. Todos os concelleiros, agás aqueles que perciban retribucións por dedicación exclusiva ou parcial, percibirán indemnizacións por asistencias pola concorrencia efectiva ás sesións dos órganos colexiados municipais, segundo o establecido no acordo adoptado polo Pleno da Corporación do 4 de xullo de 2019 ou acordo plenario posterior que o substitúa 2. A acreditación da asistencia aos órganos colexiados será expedida polo secretario do órgano correspondente. Base 37.–Asignacións aos grupos políticos.1. O Pleno da Corporación en sesión celebrada o 4 de xullo de 2019 acordou, no marco do previsto no artigo 73.3 da Lei 7/1985, do 2 de abril, reguladora das bases de réxime local e no artigo 55 do Regulamento Orgánico Municipal, asignar con cargo ós orzamentos municipais as seguintes asignacións económicas: a) Asignación fixa mensual: 100,00€ para cada Grupo Municipal constituído b) Asignación variable mensual: 200 euros por concelleiro ao mes para grupos políticos con número de concelleiros entre 1 e 3, 125 euros por concelleiro ao mes para grupos políticos con número de concelleiros de 4 en diante 2. Ao inicio de cada exercicio orzamentario contabilizarase o correspondente AD polos importes totais anuais asignados a cada un dos Grupos Municipais constituídos, e mensualmente procederase ó seu pago, previo o recoñecemento da obriga.3. As achegas económicas serán ingresadas na conta bancaria designada por cada Grupo, e que deberá de ser exclusiva para a realización tanto dos ingresos como dos gastos correspondentes que se imputen a tales asignacións.4. Os grupos políticos teñen a obriga de levar unha contabilidade específica da dotación, que deberán de poñer á disposición do Pleno da Corporación sempre que este o pida, e dar conta na primeira sesión ordinaria do ano que se celebra, con respecto á xustificación dos gastos e dos ingresos realizados no ano inmediatamente anterior. As contas, en todo caso, estarán á disposición da Intervención municipal.5. As asignacións ós Grupos municipais están destinadas a financiar o funcionamento normal da actividade destes, non podendo ser destinadas ao pago de remuneracións de persoal de calquera tipo ao servicio da corporación ou á adquisición de bens que poidan constituír activos fixos de carácter patrimonial”. 6. Admítese como xustificación dos gastos na Contabilidade municipal, a declaración responsable de cada portavoz, de aplicación dos fondos recibidos ás finalidades contempladas na normativa vixente; esta declaración deberá emitirse, en todo caso, dentro do primeiro bimestre do exercicio seguinte á da xustificación do gasto. Todo isto, sen prexuízo das obrigas formais sinaladas anteriormente de obrigado cumprimento e que estarán a disposición do Pleno, ou dos órganos de control interno, nos termos en aquel o aproba, ou externo segundo a normativa vivente en cada momento. Non poderán destinarse, segundo a normativa vixente, ó pagamento de remuneracións de persoal de calquera tipo ó servizo da Corporación ou a adquisición de bens que puideran constituír activos fixos de carácter patrimonial. Base 38.–Normas xerais expedientes de contratación.1. A contratación de obras, servizos, subministracións, e demais contratos especiais, se regulará pola Lei 9/2017 de Contratos do Sector Público, as previsións contidas neste Capítulo quedarán referenciadas ao estipulado na nova normativa 2. A adxudicación dos contratos sinalados anteriormente se suxetará as previsions da normativa sinalada, e dará lugar a contracción do crédito na fase de compromiso do gasto, previa fiscalización pola Intervención municipal.3. En todos os casos deberá tramitarse expediente de contratación completo, dacordo ca base anterior, agás nos supostos que se enuncian nas bases seguintes. Sempre se incorporará ao expediente a factura do gasto unha vez realizado este, debendo reunir ésta todos os requisitos regulamentariamente establecidos. Contra este acordo, que esgota a vía administrativa, poderase interpoñer directamente recurso contencioso-administrativo perante o Xulgado do Contencioso-Administrativo da Coruña, no prazo de dous meses, contados a partir da presente publicación, tal como dispón o artigo 46.1 da Lei 29/98 de 13 de xullo, reguladora da xurisdicción contencioso-administrativa. Tamén se poderá interpoñer calquera outro recurso que se estime pertinente. O que se publica para xeral coñecemento e efectos. Arteixo, 29 de agosto de 2019. ASINADO DIXITALMENTE. CARLOS CALVELO MARTINEZ ALCALDE-PRESIDENTE